હું માનું છું કે આપણી જાત અથવા હ્રદયે લીધેલા નિર્ણયો મહદંશે સાચી દિશાના હોય છે તેથી કોઇપણ નિર્ણય લેતાં પહેલા અેકવાર પોતાની જાત સાથે વાત જરૂર કરવી જોઇએ કે શું આપણે જે કરવા જઇ રહ્યા છીએ તે યોગ્ય છે ખરું? ચોક્કસ તમને સાચી દિશા મળશે. સાથે-સાથે પડકારો, સમસ્યાને પહોંચી વળવાની શક્તિનો સ્ત્રોત તમને ત્યાંથી મળી રહેશે. અમુક સમયે આપણી જાત આપણને કેટલાંક કાર્યો કરવાનું સૂચન કરતી હોય છે પરંતુ, આપણે તેની અવગણના કરીને તેના પર ધ્યાન આપતા નથી. પાછળથી સમય જતા સમજાય કે જો એ સમયે ખુદની જ, જાતની વાત માની હોત તો આ સમય જોવાનો વખત ન આવત.